רובה צלפים M24

רובה צלפים M24 הוא רובה צלפים אמריקאי צבאי תוצרת חברת נשקי רמינגטון. הרובה מבוסס על דגם קצר יותר של החברה, רמינגטון מודל 700 בקליבר 7.62x51 מ"מ נאט"ו, רובה בריחי פופולרי שנפוץ בקרב אזרחים בארצות הברית, ובקרב כוחות משטרה בארצות הברית ובעולם (הדגם רמינגטון 700P). בעוד שהרמינגטון 700 נחשב לזול (מחירו הוא בין 750–850 דולר לרובה בלבד) ה-M24 יקר יותר (למעלה מ-3,000 דולר לרובה בלבד) וזאת עקב רכיבים חזקים ואמינים יותר המתאימים למפרט הצבאי אך בעיקר עקב קנה ארוך ואיכותי יותר. כתוצאה מכך ה-M24 מדויק ועמיד יותר מאשר הרמינגטון מודל 700, ומתאים מאוד לצליפה צבאית. רובה ה-M24 נחשב לרובה צלפים אמין ומדויק ביותר, המתאים לירי בטווחים ארוכים, עד כ-800 מטר. בעזרת התחמושת המתאימה (תחמושת צליפה באיכות Match Grade), צלף מיומן יוכל לקבץ בפיזור של חצי דקת קשת (0.5 MOA, השקול לפיזור מרבי של 1.45 ס"מ בטווח 100 מטר ו-11.6 ס"מ בטווח 800 מטר), באופן עקבי ולעיתים אף לקבץ בפיזור של רבע דקת קשת (0.25 MOA), דיוק הנחשב למעולה ביותר. עם זאת, הדיוק הנפוץ יותר בירי מבצעי הוא בסביבות 1 עד 0.5 דקת קשת בטווחים של פחות מ-800 מטר, בעיקר עקב מגבלות התחמושת הצבאית. בטווחים של 1000 מטר ומעלה הדיוק יורד לפיזור זוויתי של למעלה מ-1 דקת קשת. רובה ה-M24 שימש כנשק הצלפים הסטנדרטי של צבא ארצות הברית בשנים 1988–2014 ושם נקרא M24 SWS‏ (SWS משמעותו Sniper Weapon System). רובה ה-M24 נמצא עד היום בשירות צבא ההגנה לישראל בו הוא נקרא רוב"צ M24. הרובה זכה להצלחה וחוות דעת חיוביות, הן בצבא ארצות הברית והן בצה"ל. הרובה נמצא בשימוש צבאות נוספים בעולם. מיוצר על ידי: חברת הנשק נשקי רמינגטון, ארצות הברית. נכנס לשירות: בצבא ארצות הברית: 1988 בצה"ל: 1997 ממדים: משקל: 5.49 ק"ג לא טעון וללא טלסקופ אורך: 1092 מ"מ אורך הקנה: 610 מילימטרים (24 אינץ') נתוני הכלי: קליבר: 7.62x51 מ"מ נאט"ו 7.62 × 51  mm NATO {\displaystyle 7.62\times 51{\mbox{ mm NATO}}} (בדגם הסטנדרטי) 308. Winchester - וינצ'סטר 0.308 אינץ' (המקבילה האזרחית ל-7.62 מ"מ נאט"ו) וינצ'סטר מגנום 0.300 אינץ' (בדגם M2010 ESR) 0.338 לפואה מגנום (בדגם M24A3) מכלול (מנגנון פעולה): רובה בריחי, רמינגטון מודל 700 עם מכלול פעולה ארוך (long action). הזנה: 5 כדורים במחסנית פנימית ("שחלה"). כוונות: כוונת טלסקופית: ניתנת להחלפה, בצה"ל השימוש הוא בדרך כלל בטלסקופ יום ליאופולד X10, וליטון אקילה X6 ללילה. הכוונת הטלסקופית הבסיסית שמוצעת היא מדגם Mil-Dots 10 x 42 Leupold Ultra M3A telescopic sight החל מ-2017 צה"ל משתמש גם בכוונת טלסקופית ליאופולד סימן 6 X3-X18. כוונות ברזל נתיקות לגיבוי. קנה: באורך 610 מילימטרים (24 אינץ') עם מעלה סלילים של סיבוב אחד כל 284 מ"מ, 5 חריקות מסילות. קת: HS Precision הניתנת להתאמה באורך. ביצועים: טווח יעיל מקסימלי: 700–900 מטרים (770–980 יארד). טווח מקסימלי: 1,100 מטר (בטווח זה עדיין ניתן לפגוע במטרה, אך הדיוק יורד עקב מגבלות הקליבר). דיוק מצופה: 1 דקת קשת (MOA) עם תחמושת M118 ו-M118 Special Ball 0.6 – 0.5 דקת קשת (MOA) עם תחמושת צליפה M118LR 0.5 – 0.35 דקת קשת (MOA) עם תחמושת צליפה באיכות Match Grade 0.35 דקת קשת (MOA) עם תחמושת צליפה באיכות Match Grade בירי ממכונת מבחן תקנית אמינות קנה: לפי המפרט הקנה אמור לעמוד בירי 5,000 כדורים ללא פגיעה בביצועי הרובה. בפועל, הקנה עומד גם בירי של 10,000 כדורים ללא פגיעה בביצועים, ומספר רובים אף נבדקו בירי 20,000 כדורים ועמדו בכך בהצלחה. ה-M24 נחשב לרובה מדויק מאוד בטווחים של עד כ-800 מטר, אך יכול לפגוע גם במטרות בטווח של כ-1,100 מטר. מעבר לטווחים אלה, האפקטיביות יורדת עקב מגבלות התחמושת: כדורי 7.62x51 מ"מ (0.308 אינץ') יעילים רק לטווחים של עד כ-800 מטר ואחרי זה מאבדים מהתנע שלהם, דבר שגורם לירידה בעוצמת הפגיעה וכן לירידה בהתנגדות לסטיות בליסטיות (כגון רוח) וכתוצאה מכך בדיוק. ה-M24 נחשב לרובה 0.5 MOA עקבי. לפי המפרט הטכני, ה-M24 תוכנן כך שבירי תחמושת צליפה ברמת Match Grade ממכונת מבחן תקנית הדיוק שיושג יהיה 0.35 דקת קשת או טוב יותר, כלומר: הפיזור הזוויתי המקסימלי של מקבץ יריות לא יעלה על 0.35 דקת קשת = 0.35/60 המעלה = 102 מיקרו-רדיאן. זה שקול לכך שבירי לטווח 100 מטר המרחק המקסימלי בין הפגיעות יהיה לכל היותר כסנטימטר אחד (10.2 מ"מ). כמו כן, נדרש הרובה לכך שדיוק זה יישמר גם אחרי ירי של 10,000 כדורים. ה-M24 עמד בדרישות אלה בהצלחה ואף נמצא כי הדיוק השתפר לאחר 10,000 כדורים. למרות זאת, בפעילות מבצעית הדיוק הממוצע שלו נע בין 1.0 ל-0.5 דקת קשת, דבר השקול לכך שבירי לטווח 100 מטר המרחק המקסימלי בין הפגיעות יהיה לכל היותר 2.9 עד 1.45 ס"מ בהתאמה, ואילו בטווח 800 המרחק המקסימלי בין הפגיעות יהיה 23.2–11.6 ס"מ בהתאמה. דיוק של 1.0 דקת קשת נחשב לטוב מספיק עבור צליפה צבאית ואילו דיוק של 0.5 דקת קשת נחשב לטוב מאוד, גם עבור צליפה צבאית וגם עבור צליפת לוט"ר ומשטרה. הדיוק בפעילות מבצעית (לעומת ירי ממכונת מבחן במטווח) יורד עקב מגבלות היורה, תנאי שדה לא אידיאליים ומגבלות התחמושת הצבאית (שבדרך כלל איננה ברמת Match Grade). עם תחמושת סטנדרטית מדגם M118 הדיוק הוא 1 דקת קשת (MOA) ומטה (כלומר: הפיזור הזוויתי של הכדורים קטן יותר מ-1/60 מעלה). עם תחמושת M118 Special Ball (שנחשבת לאיכותית יותר מתחמושת 7.62 מ"מ רגילה אך איכותית הרבה פחות מתחמושת צלפים ברמת Match Grade) ומכונת מבחן תקנית של הממשל האמריקאי הושגו התוצאות הבאות: פיזור בטווח 200 יארד (182.9 מטר): 1.3 אינץ' - שקול ל-0.621 MOA פיזור בטווח 200 מטר: 1.4 אינץ' - שקול ל-0.611 MOA פיזור בטווח 300 יארד (274.3 מטר): 1.9 אינץ' - שקול ל-0.605 MOA כדי להתגבר על מגבלות התחמושת הרגילה פיתחו משרד ההגנה האמריקאי וצבא ארצות הברית תחמושת צליפה לטווח ארוך שציונה הוא M118LR (כאשר LR מציין "Long Range"). תחמושת זו עדיפה בהרבה על תחמושת ה-M118 הרגילה, אך עדיין אינה ברמה של תחמושת צליפה ייעודית באיכות Match Grade. עם תחמושת זו הדיוק של ה-M24 נע בין 0.6 ל-0.5 דקת קשת (MOA), דיוק הנחשב לטוב מאוד. עם תחמושת ייעודית לצליפה ברמת Match Grade הרובה מקבץ באופן עקבי בדיוק של 0.5 דקת קשת, דיוק הנחשב למצוין, ויכול אף לקבץ ולפגוע בדיוק של 0.25 דקת קשת (0.25 MOA) בידי צלף מיומן, דיוק הנחשב למצוין ביותר. עם תחמושת 7.62mm x 51mm Long Range, Match 175 Grain תוצרת התעשייה הצבאית צלפי צה"ל מסוגלים לקבץ בפיזור של 12 ס"מ בטווח של 800 מטר. יכולת קביצה זו שקולה לדיוק של חצי דקת קשת (0.5 MOA). דגם של ה-M24 בקליבר 0.300 וינצ'סטר מגנום היעיל לטווחים של עד 1,000–1,200 מטרים (1,100–1,300 יארד). חברת רמינגטון פיתחה דגם משופר של הרובה בשם M24A2. הדגם כולל מחסנית חיצונית נתיקה של 10 כדורים, מסילות פיקטיני למעלה ובצדדים (נקראת באופן רשמי בשם MARS שהוא ראשי תיבות של Modular Accessory Rail), שינויים בקנה שיאפשרו התקנת משתיק קול, קת משופרת עם כן מתכוונן ללחי ועקב מתכווננת. נשק מומחה יכול לשדרג רובי M24 לדגם M24A2, פעולה שמחייבת את החלפת הקנה. הדגם M24A3 הוא רובה M24 שתוכנן לירי לטווחים ארוכים יותר מן הרגיל. דגם זה הוא בקליבר 0.338 לפואה מגנום והתחמושת בשימוש היא בקוטר 0.338 אינץ' (8.58 מילימטר). הרובה בא עם כוונת טלסקופית של לאופולד Leupold Mk 4 M1LR/T 8.5–25×50mm בעלת הגדלה שניתן לכוונן בין ×8.5 ל- ×25. טווח הירי המרבי של ה-M24A3 הוא בין 1,200 ל-1,500 מטר. ערך מורחב – M2010 ESR ה-M24E1 הוא רובה M-24 שעבר הסבה לקליבר 0.300 וינצ'סטר מגנום היעיל לטווחים ארוכים יותר (עד 1200 מטר) מתחמושת 7.62 מ"מ נאט"ו (0.308 אינץ'). בנוסף להחלפת הקנה, הרובה כולל גם מתפסים חדשים, מסילות להרכבת אמצעים טקטיים, בלם לוע חדש המאפשר התקנה מהירה של משתיק קול, הסבת מערכת הטעינה למחסנית חיצונית נתיקה בת 5 כדורים והחלפת הקת המסורתית לקת חדשה וידית אחיזה דמוית אקדח. הרובה נבחן על ידי צבא ארצות הברית תחת השם XM2010 והוחלט לרכוש אותו לצד ה-M110 SASS. את הסבת הרובה מבצעת חברת הנשק נשקי רמינגטון, היצרנית של ה-M24 המקורי. הציון הרשמי של הרובה הוא M2010 ESR (ראשי תיבות של Enhanced Sniper Rifle). רובים אלה הם רובים שנבנו מחדש מהחלקים המקוריים של רובי ה-M24 SWS, שנותרו אחרי הסבתם ל-M2010, בתוספת מכלול וקנה מעובה חדש. רובים אלה שופצו על ידי חברת נשקי רמינגטון ונקראים M24R (האות R מסמלת "Rebuild") והם מוצעים למכירה גם לאזרחים. זהו רובה צלפים M24 של צה"ל שעבר שדרוג כולל של המעצה (השלדה המקיפה את הקנה והמכלול, ומשמשת גם כממשק לצלף) ממעצה קלאסי למעצה מודרני תוצרת חברת MDT. המאפיינים של הרובה המשודרג: קת מתכוונת. ידית אחיזה דמוית AR-15/M-16. הזנת תחמושת באמצעות מחסנית נתיקה. מתאמי פיקטיני לאורך כל המתפסים, המאפשרים התקנה מהירה של כוונות טלסקופיות, אמצעי ראיית לילה, דורגל, מתאם לחצובה ואמצעי עזר טקטיים נוספים. המעצה המשודרג הופך את ה-M24 לנוח יותר גם בצליפת לש"ב (המתבצעת גם בעמידה וישיבה) ולא רק בצליפת שדה (המתבצעת בעיקר בשכיבה). הרובה המשודרג שומר על הדיוק הגבוה של ה-M24 ואף משפר אותו עם מקבצים סביב 0.5 דקת קשת עם תחמושת צליפה תעשייתית ועד ל-0.2 דקת קשת עם תחמושת צליפה מותאמת אישית (handloads). הדגם המשודרג נכנס לשירות בשנים 2019–2020. ב-M24 המשודרג נעשה שימוש רב במלחמת חרבות ברזל. ארצות הברית ארצות הברית: בשירות צבא ארצות הברית בשנים 1988–2014, בשירות חיל האוויר האמריקאי והמשמר הלאומי של ארצות הברית. משרת גם ביחידות SWAT משטרתיות. ישראל ישראל: בשירות צה"ל ויחידות מיוחדות. יפן יפן: בשירות צבא יפן ביחידות הצלפים, הצנחנים, הנחתים והכוחות המיוחדים. ברזיל ברזיל: בשירות פיקוד המבצעים המיוחדים (ברזיל). ארגנטינה ארגנטינה: בשירות צבא ארגנטינה וחיל הים הארגנטינאי. גאורגיה גאורגיה הונגריה הונגריה: בשירות Bercsény László Különleges Műveleti Zászlóalj. הפיליפינים הפיליפינים: בשימוש הצבא וחיל הנחתים. בנגלדש בנגלדש: בשירות גדוד הנשר השחור וה-SWADS. לבנון לבנון: בשירות צבא לבנון ושירות הביטחון הפנימי. אפגניסטן אפגניסטן: בשירות הצבא האפגני הלאומי. פקיסטן פקיסטן: בשירות הכוחות המיוחדים - SSG. עיראק עיראק: בשירות צבא עיראק המחודש. בשנות ה-80 של המאה ה-20 החליט צבא ארצות הברית להקים מחדש את מערך הצליפה ולשם כך היה צריך רובה שיחליף את ה-M21 החצי-אוטומטי שהיה אז בשירות. היה צורך בכ-10,000 רובים ולכן נדרשו פיתוח וייצור מהירים של הרובה. חברת נשקי רמינגטון זכתה במכרז והחלה לפתח רובה צלפים בריחי המבוסס על מודל 700 המוצלח של החברה, ששימש גם כבסיס לרובי ה-M40 של חיל הנחתים של ארצות הברית. התכנון המקורי היה לבנות רובה שיתאים לכדורים בקליבר 0.30-06 ספרינגפילד עם יותר אבק שרפה, אך עקב מחסור בתחמושת הזאת הוחלט לייצר את הרובה בקליבר 7.62x51 מ"מ נאט"ו הנפוצה יותר. עם זאת, המתכננים שמרו את האופציה להחלפת קליבר ל-0.30-06 בכך שייצרו אותו עם מכלול ארוך (long action), דבר שאיפשר גם הסבה מהירה ל-0.300 וינצ'סטר למרות שקליבר זה לא היה בתכנון המקורי. הרובה תוכנן במהירות ונכנס תוך זמן קצר לייצור. תוך פרק זמן קצר יחסית הצליחה רמינגטון לצייד את רוב צלפי צבא ארצות הברית ברובה. ה-M24 נכנס לשירות בצבא ארצות הברית ב-1988 תחת השם SWS) M24 SWS משמעותו Sniper Weapon System, מערכת נשק צלפים). הרובה זכה לביקורות וחוות דעת טובות מאוד מצלפי צבא ארצות הברית במלחמת אפגניסטן (2001) ומלחמת עיראק. למרות שהטווח היעיל הרשמי שלו הוא 800 מטר הרובה רשם פגיעות מדויקות גם בטווחים של 1,100 מטרים (1,200 יארד). בסוף העשור הראשון של המאה ה-21 ערך צבא ארצות הברית רוויזיה בדרישות והמפרט של רובה הצלפים שישמש את חיל, שבו הושם דגש על דיוק לטווחים של עד 1500 מטר. ה-M24, שהיה מדויק רק בטווחים של כ-800 מטר ומטה, לא עמד בדרישות המפרט. בשנת 2009 החליט צבא ארצות הברית על שורה של שיפוצים ושדרוגים לרובי ה-M24 הקיימים במלאי, בחלקם יוחלף הקליבר ל-0.300 וינצ'סטר הנחשב לחזק יותר מה-7.62 מ"מ ויעיל לטווח ארוך יותר. בשנת 2010 החליט צבא ארצות הברית לא לרכוש יותר רובי M24 ובהדרגה להחליף את רובי הצלפים ל-M110 SASS החצי-אוטומטי, למרות שגם הוא מוגבל לטווח של כ-800 מטר. הבחירה נעשתה כי ירי חצי-אוטומטי שימושי יותר בלוחמה בשטח בנוי. בעקבות החלטה זו הפסיקה רמינגטון לייצר את הרובה, אם כי מאוחר יותר חזרה לייצר אותו והחלה לשווק אותו גם לכוחות משטרה. בסוף 2014 סיים הצבא להסב ולשדרג את רובי ה-M24 SWS לרובי M2010 ESR. עם זאת, המשיכו הכוחות המזוינים של ארצות הברית בחיפוש אחר מערכת נשק צלפים מודולרית שיעילה לטווח של עד כ-1,500 מטרים (1,600 יארד) והחלו להצטייד ברמינגטון MSR, רובה חדש שתוכנן למטרה זו. ב-2020 ביקשו צבא ארצות הברית וחיל הנחתים של ארצות הברית להצטייד בבארט MRAD כמערכת נשק הצלפים העיקרית שלהם. אחרי הסבת כל הרובים של צבא ארצות הברית, לקחה חברת נשקי רמינגטון את החלקים המקוריים שנותרו אחרי ההסבה ובנתה מהם רובי M24 SWS משופצים, שנקראים M24R (האות R מסמלת "Rebuild"), ואלה מוצעים למכירה גם לאזרחים (חלק מקהל היעד הוא צלפים משוחררים יוצאי צבא ששירתו עם ה-M24). ערך מורחב – צליפה בצה"ל רובה ה-M24 נכנס לשירות בצה"ל ב-1997 בעקבות תוכנית מקיפה לשיקום ושדרוג מערך הצליפה בצה"ל, שסבל מהזנחה קודם לכן. ה-M24 נרכש בגלל דיוקו, אמינותו וכן העובדה שאפשר לממנו בכספי סיוע חוץ ביטחוני (FMS). הרובה נחשב להצלחה בצה"ל עקב אמינותו ודיוקו, ונהפך לנשק הצלפים התקני של כוחות היבשה, ונקרא רוב"צ M24 כאשר "רוב"צ" זה ראשי תיבות של רובה צלפים. בתחילת שנות ה-2000 נרכשו רובי SR-25, רובי צלפים חצי-אוטומטיים שביצועיהם דומים ל-M24 אך תחזוקתם קשה בהרבה ואמינותם קטנה יותר. רובים אלה נרכשו עבור היחידות המובחרות. ב-2008 נרכש רובה H-S Precision Pro Series 2000 HTR (נקרא בצה"ל "ברק" ומכונה גם "338") כרובה צלפים לטווח ארוך. ביצועיו של רובה זה עולים על ה-M24 בטווח ובדיוק, אך הוא משתמש בתחמושת 0.338 לפואה מגנום היקרה יותר מתחמושת ה-7.62x51 מ"מ נאט"ו, ולכן לא החליף את ה-M24 אלא נועד להשלימו. ב-2012 שקל צה"ל לקנות רובי M24 מהדגם המשופר M24A2 הכולל קת משופרת, מתפסים מאלומיניום, עמעם מובנה והזנה ממחסנית חיצונית נתיקה במקום ממחסנית הפנימית בת 5 הכדורים. בדצמבר 2017 פרסם משרד הביטחון מכרז לשדרוג המעצים של ה-M24, שדרוג שיתבצע בשתי פעימות ויכלול 1200 רובים. הרובים המשודרגים עם המעצה המודרני נכנסו לשירות בסוף שנת 2020. כיום רובה ה-M24 הוא נשק הצלפים התקני של צלפי חיל הרגלים וגם זה המשמש בהכשרה הבסיסית של הצלף בצה"ל. הוא נמצא בשימוש גם אצל צלפי יחידות מובחרות בצה"ל לצד רובי צלפים אחרים, בהם הבארט MRAD שנקלט ב-2018 והבארט REC10 שנקלט ב-2021. עם תחמושת IMI M118LR Match תוצרת התעשייה הצבאית צלפי צה"ל מסוגלים לקבץ בפיזור של 12 ס"מ בטווח ירי של 800 מטר, דיוק השקול לחצי דקת קשת (0.5 MOA). דיוק זה נחשב למצוין הן עבור צליפה מלחמתית והן עבור צליפת לוט"ר. רובה M24 של יחידת דובדבן, כאשר על הקת הולבשה תמוכת לחי מבד שמשמשת גם לאחסון תחמושת. צלף של חיל ההנדסה הקרבית עם חליפת הסוואה ורובה צלפים M-24 צלפי חטיבת הנח"ל עם רובי צלפים M24 וכוונת ליאופולד X10 צלף של חטיבת הנח"ל עם רובה צלפים M24 משודרג וכוונת ליאופולד סימן 6 X3-X18 רמינגטון מודל 700 (הרובה ששימש בסיס ל-M24) רמינגטון M40 (ה"אח" של ה-M24 שמשרת בחיל הנחתים של ארצות הברית) צליפה בצה"ל M24 אתר האינטרנט הרשמי של האתר המשטרתי של רמינגטון אתר האינטרנט הרשמי של מידע כללי על היצרן באתר רמינגטון ביקורת על ה-M24 SWS:‏ גרסה ישנה וגרסה חדשה, באתר הצלפים Sniper Central על רובה ה M24 באתר של רובי העולם מידע על M24 SWS באתר Global Security מידע על ה-M24 באתר Military Today ביקורת על הרמינגטון M24R באתר הצלפים Sniper Central ביקורת על ה-M24 הצה"לי המשודרג באתר rifleshooter, ינואר 2023 ה-M24 בצה"ל רוב"צ M24 בצה"ל - מידע, באתר Isayeret דרך הארכיון archive.today רוב"צ M24 בצה"ל - תמונות(הקישור אינו פעיל), באתר Isayeret מדיה (תמונות וסרטוני וידאו) מטווח צה"לי ברובי צלפים M24, יוטיוב ביקורת על ה-M24R, יוטיוב US Marines, JGSDF Shooting Drills. M24 Sniper Weapon System, יוטיוב ANA Sniper training with M24 SWS, יוטיוב ב-2014 הוסבו כל רובי ה-M24 של צבא ארצות הברית לרובי M2010 ESR דיוק (יכולת הקביצה) של רובה נמדד בדקות קשת (MOA). מספר זה מייצג את הסטייה הזוויתית המרבית מנקודת הפגיעה וככל שהוא נמוך יותר כך הרובה מדויק יותר. לדוגמה: רובה צלפים בעל דיוק של 1 MOA מקבץ (יורה מספר קליעים אל עבר אותה מטרה) בפיזור של 3 ס"מ בירי למרחק 100 מטר (1.047 אינץ' בירי למרחק 100 יארד). בצליפה צבאית התקן הנדרש לרובה צלפים הוא דיוק של 1.0 דקת קשת. בצליפה משטרתית וצליפת לוט"ר נדרש ירי סלקטיבי מדויק. תקן הדיוק לרובי צלפים של ה-FBI, למשל, עומד על 0.5 דקת קשת, יותר מחמיר מהתקן של הצבא. 1988–2014 1997 עד היום US Army M24 SWS באתר Sniper Central. MIL-R-71126(AR) at everyspec.com. 7.62mm x 51mm Long Range, Match 175 Grain באתר תעש מערכות. שדרוג M-24 לקליבר 300 Winchester והחלק הכי חשוב בשורה התחתונה., באתר הפורומים "פרש", 5 באוקטובר 2010 ביקורת על ה-M24 הצה"לי המשודרג באתר rifleshooter, ינואר 2023. בתיה ואן זיידן, מערכת אתר צה"ל, בזכות האימון הזה גילינו מי הצלפים הכי טובים בנח"ל, באתר צה"ל, 5 בינואר 2021. ליאור צרור, "במחנה", הכירו את כלי הנשק החדשים של זרוע היבשה, באתר צה"ל (דרך ארכיון האינטרנט), 26 בינואר 2012. צה"ל משדרג את רובי הצלפים מסוג M24, באתר IsraelDefense,‏ 21 בדצמבר 2017. בתיה ואן זיידן, מערכת אתר צה"ל, בזכות האימון הזה גילינו מי הצלפים הכי טובים בנח"ל, באתר צה"ל, 5 בינואר 2021.